22 ઓગસ્ટ, 2001ના દિવસે હરિયાણાના ફરીદાબાદની એક ટીનેજર છોકરીએ ફરિયાદ કરી કે મારા બે કાકાએ મારા પર રેપ કર્યો છે. તેણે ફરિયાદમાં કહ્યું કે મારા બંને કાકા મને રાતે તેમના ઘરે ઉપાડી ગયા. તેમણે મને બાંધી દીધી અને પછી તેમની માતા, બહેન, પત્ની અને બાળકોની સામે મારા પર રેપ કર્યો છે. તે છોકરીની ફરિયાદના આધારે પોલીસે તેના બંને અંકલની ધરપકડ કરી. છોકરીનો મેડિકલ ટેસ્ટ કરાયો એમાં સ્પષ્ટ થયું કે તેના પર રેપ થયો નથી કે તેની સાથે કોઈએ શારીરિક સંબંધ પણ નથી બાંધ્યો, પણ છોકરીના આરોપના આધારે તેના બંને કાકા સામે કેસ ચાલ્યો અને ફરીદાબાદની ટ્રાયલ કોર્ટે બંનેને 10-10 વર્ષની જેલસજા ફટકારી. તેના કાકાઓએ પંજાબ અને હરિયાણા હાઇકોર્ટમાં અપીલ કરી, પણ હાઇકોર્ટેય તેમની એ સજા યથાવત્ રાખી. બેમાંથી એક કાકા જય સિંહે તો 10 વર્ષ જેલમાં સજા ભોગવી પણ લીધી અને બીજા કાકા શામ સિંહે 7 વર્ષ જેલમાં ગાળ્યાં.